Good Living For Aging Society สังคมดี๊ดีของผู้สูงวัย
ฟ้าใหม่แล้วนะน้อง สงกรานต์เราร้อง ทำนองเพลงโทน โน่นไงจ๊ะโทนป๊ะโทนๆ ทั้งโยกทั้งโยนเย้ายวนยั่วใจวันนี้เป็น วันสงกรานต์ วันปีใหม่ไทย ผมเลยขึ้นต้นด้วยเพลง เริงสงกรานต์ ของ ครูเอื้อ สุนทราภรณ์ ด้วยความครึ้มอกครึ้มใจ ฟังทีไรก็สนุก เต็มไปด้วยอารมณ์ขันและโรแมนติก วันสงกรานต์ยังเป็น วันผู้สูงอายุแห่งชาติ วันนี้ประเทศไทยกำลังเข้าสู่ ประเทศสังคมผู้สูงอายุ เต็มตัวแล้ว แต่ยังไม่เห็นรัฐบาลมีมาตรการอะไรออกมารองรับอนาคตที่กำลังมาถึง,นอกจาก เบี้ยยังชีพคนชราเดือนละ 600 บาท ยาไส้ยังไม่พอ,สองวันก่อนมีข่าวว่า แผนปฏิรูปประเทศ 20 ปี จะขยายการเกษียณอายุราชการจาก 60 ปี เป็น 63 ปี ในปี 2567 อีก 6 ปีข้างหน้าโน่น แต่ คุณปรเมธี วิมลศิริ เลขาธิการสภาพัฒนฯ ออกมาปฏิเสธว่า เป็นแค่ข้อเสนอ ของ คณะกรรมการปฏิรูปประเทศด้านสังคม ให้หน่วยงานที่เกี่ยวข้องไปศึกษา ยังไม่ได้มีผลบังคับใช้หรือผูกพันตามกฎหมาย การปฏิรูปประเทศแบบไทยๆก็เป็นอย่างนี้แหละ ไม่มีอะไรเป็นชิ้นเป็นอัน,นี่คือ ความล้มเหลวในการปฏิรูปประเทศอีกด้าน ปี 2561 ประเทศไทยได้เข้าสู่ สังคมผู้สูงอายุ แล้ว จากข้อมูล สำนักงานสถิติแห่งชาติปี 2560 ที่ผ่านมา ไทยมีผู้สูงอายุ 60 ปีขึ้นไป 11.3 ล้านคน คิดเป็น 16.7% ของประชากร 67.6 ล้านคน จนแซงหน้าเด็กเกิดใหม่ไปแล้ว ปัจจุบันคนวัยทำงาน 1 คน ต้องดูแลผู้สูงอายุ 4 คน แต่ ปี 2574 คนวัยทำงานต้องดูแลผู้สูงอายุแบบ 1 ต่อ 1 นี่คือปัญหาที่ใหญ่มากของประเทศไทยในอนาคตอันใกล้,ผมไม่รู้ว่า รัฐบาลให้ความสนใจเรื่องนี้มากแค่ไหน เห็นพูดมากกว่าทำ,องค์การสหประชาชาติ ให้ความสนใจผู้สูงอายุมาหลายสิบปีแล้ว กำหนดให้ วันที่ 1 ตุลาคม ทุกปีเป็น วันผู้สูงอายุโลก ปีนี้มาในธีม Celebrating Older Human Rights Champions การฉลองแชมป์ด้านสิทธิมนุษยชนของผู้สูงอายุ เพื่อ ส่งเสริมสิทธิมนุษยชนของผู้สูงอายุ ทั้งในเรื่อง การดูแลผู้สูงอายุ การดำรงชีวิตประจำวันของผู้สูงอายุ สิทธิเสรีภาพของผู้สูงอายุ เกียรติและศักดิ์ศรีของผู้สูงอายุ ฯลฯ,ผมอ่านแล้วก็อึ้ง สิทธิมนุษยชนของผู้สูงอายุ เป็นสิ่งที่สังคมไทยไม่เคยพูดถึงเลย ไม่ว่ารัฐบาลหรือหน่วยงานที่เกี่ยวข้อง นอกจากเบี้ยเลี้ยงคนชราเดือนละ 600 บาท,ใน เว็บไซต์การเงินธนาคาร ได้ประเมิน ค่าใช้จ่ายเฉลี่ยของผู้เกษียณ อายุ (60 ปี) ที่พอจะอยู่ได้คือ 24,500 บาทต่อเดือน หรือปีละ 294,000 บาท ถ้าอยากอยู่อย่างมีความสุข ต้องมีค่าใช้จ่ายเฉลี่ยเดือนละ 52,100 บาทต่อเดือน หรือปีละ 625,200 บาท จากนั้นก็นับไปว่าเราจะมีชีวิตอยู่ไปอีกกี่ปี เอาจำนวนปีคูณเข้าไป,วันก่อนผมเห็นโฆษณาในวารสาร การเงินธนาคาร ผู้จัดงาน มหกรรมการเงิน Money Expo 2018 ว่าจะมีการจัดงาน Good Living For Aging Society เพื่อชีวิตดี๊ดีของผู้สูงวัย ภายในงาน Money Expo เพื่อกระตุ้นให้วัยทำงานอายุ 40 ปีต้นๆ คิดวางแผนชีวิต เพื่อรับการเกษียณอายุ และ ชีวิตหลังเกษียณ ที่จะต้องอยู่ไปอีกอย่างน้อย 20 ปี,ภายในงานจะมีเรื่องราว การเตรียมตัวเป็นผู้สูงอายุครบวงจร ตั้งแต่ การวางแผนการเงิน การดูแลสุขภาพ การรักษาพยาบาล Anti-Aging การท่องเที่ยวสูงวัย ไปจนถึง บ้านผู้สูงวัย สินค้าเครื่องใช้,ผู้สูงวัย ผลิตภัณฑ์ทางการเงินเพื่อออมในระยะยาว เช่น เงินฝากผู้สูงวัย กองทุนซีเนียร์ ประกันชีวิตเพื่อให้มีเงินใช้หลังเกษียณ ประกันภัยเพื่อรักษาโรคร้าย รวมทั้ง อาหารผู้สูงวัย กีฬาและฮอบบี้ต่างๆ มากมาย,งานนี้จัดขึ้นภายใน งานมหกรรมการเงิน Money Expo 2018 ระหว่างวันที่ 10-13 พฤษภาคม ที่ อาคารชาเลนเจอร์ 3 อิมแพค เมืองทองธานี เป็นงานที่ผู้สูงวัยก็ไปได้ ผู้ไม่สูงวัยก็ไปได้ เพื่อเตรียมความพร้อมเป็นผู้สูงวัยในอนาคต ชีวิตเป็นเรื่องที่ต้องวางแผนและเตรียมพร้อมตลอดเวลาครับ.,ลม เปลี่ยนทิศ
นี่คือ ความล้มเหลวในการปฏิรูปประเทศอีกด้าน ปี 2561 ประเทศไทยได้เข้าสู่ สังคมผู้สูงอายุ แล้ว จากข้อมูล สำนักงานสถิติแห่งชาติปี 2560 ที่ผ่านมา
ผู้สูงอายุ,หมายเหตุประเทศไทย,ลม เปลี่ยนทิศ,เทศกาลสงกรานต์,สังคมผู้สูงอายุ